Koe de Oshigoto!

er en japansk mangaserie, der blev skrevet og tegnet af Azure Konno fra 2008 til 2013. Serien gik i Wani Books' magasin Comic Gum og blev sideløbende samlet i 10 bind. En anime i to afsnit blev produceret af Studio Gokumi og udgivet i 2010 og 2011.

Serien handler om en 16-årig pige, der får job som dubber af eroge-spil (erotiske spil), og viser, hvordan hun lærer arbejdet at kende, alt imens hun både skal overkomme det pinlige ved det og håndtere en voksende forelskelse. På grund AF emnet er serien uegnet for børn, ikke mindst fordi der en del seksuelle antydninger og enkelte steder censurerede gengivelser af scener fra spillene. De egentlige personer i serien forbliver dog normalt fuldt påklædte, og der er da også lagt lige så meget vægt på humor og at vise den professionelle del af arbejdet bag kulisserne.

En efterfølger med titlen Koe de Oshigoto!! gik i Futabashas magasin Monthly Action magazine fra maj 2020 til november 2021.

Plot 
På sin 16 års fødselsdag bliver pigen Kanna Aoyagi bedt om at blive dubber af sin storesøster Yayoi Aoyagi i dennes firma, der producerer eroge-spil. Til at begynde med vil Kanna ikke men efter at have tænkt over, hvor meget hendes søster har gjort for hende, mens hun voksede op, og velvidende at hun skylder hende gengæld, går hun alligevel med til det. Starten giver dog anledning til en del udfordringer for den på flere måder uerfarne Kanna, men hun gør fremskridt, og det første spil bliver en succes. Successen giver imidlertid anledning til kontakt med klassekammeraten Motoki Kaidzu, hvis far ejer et andet spilfirma, der indleder et samarbejde med Yayois med den følge, at Kanna og Motoki kommer til at spille overfor hinanden gentagne gange. Og selvom de ikke rigtig er klar over det selv, bliver de stille og roligt forelskede i hinanden.

Figurer 
  - Hovedpersonen der er en førsteårselev på Takashima Minami Gymnasium. På sin 16 års fødselsdag beder hendes storesøster Yayoi hende om at komme til dennes arbejdsplads efter skole. Men da Kanna kommer derhen, finder hun ud af, at det er en virksomhed, der producerer eroge-spil, hvor hun desuden bliver bedt om at være med til at dubbe et spil, de er ved at lave. Efter noget betænkning går hun med til det og bliver i hemmelighed fast dubber under pseudonymet Aoi Kanna (青井 かんな). Kanna er god til sport og til at forestille sig ting til det punkt, hvor hendes fantasi alene kan give hende en orgasme. Til tider kan hun endda ligefrem gå i trance, hvor hun tror, at hun er den person, hun lægger stemme til.

  - Kannas 28-årige storesøster der er producent for eroge-virksomheden Blue March. Yayoi kærer sig meget om Kanna og køber altid gaver til hendes fødselsdag. Hun taler meget direkte og er ikke særligt berørt af sit arbejde med eroge.

  - En universitetsstuderende og professionel dubber af eroge. Kanna ser op til hende som en rollemodel, og Fumika virker til at være den eneste der forstår, at Kanna synes det er pinligt at dubbe eroge. Selvom hun er professionel til at dubbe eroge, har hun ingen virkelige erfaringer.

  - Scenarieforfatteren på eroge-virksomheden Blue March og en gammel ven af Yayoi og Kanna. Han startede som en der kunne lide at læse, men efter at have læst nogle eroge-manuskripter begyndte han at skrive dem selv. Kanna respekterer Nagatoshi meget og behandler ham som en storebror.

  - Kannas klassekammerat hvis far ejer et andet spilfirma, hvor han selv er involveret. Som sådan kommer han til at lægge stemme til de mandlige hovedpersoner i flere spil og dermed spille overfor blandt andet Kanna. Her må han dog stå model til lidt af hvert, når Kanna går i trance, eller andre får lidt for gode ideer til at gøre skuespillet mere realistisk.

  - Kannas klassekammerat der opdager hendes nye arbejde og selv bliver dubber.

  - Kannas klassekammerat der opdager hendes nye arbejde og selv bliver dubber.

Manga 
Mangaserien Koe de Oshigoto! blev skrevet og tegnet af Azure Konno. Serien gik i Wani Books' magasin Comic Gum fra juli 2008-udgaven, der udkom 26. maj 2008, til juni 2013-udgaven, der udkom 26. april 2013. Wani Books samlede sideløbende serien i 10 bind under mærket Gum Comics Plus fra 23. december 2008 til 25. juli 2013. Fra bind 2 blev bindene også udsendt i eksklusive udgaver med forskelligt tilbehør. Mangaen bliver udgivet digitalt på engelsk af Manga Planet fra december 2021.

Azure Konno kom på ideen til serien, da han hørte Gamer's Actress 〜My Sweet xxx Voice〜 på indie-singlen Magical Hacker: Kurukuru Risk (Magical Hacker, ~ Risuku) af bandet MOSAIC.WAV, der ofte producerer for eroge-spil. Mangaen beskæftiger sig med forholdene for dubbere af erotiske og pornografiske værker. Undervejs bliver der gået ind på udfordringerne i at skulle kunne identificere sig med en rolle og på de typiske problemer jobbet i sig selv medfører. Det gælder ikke mindst for hovedpersonen Kanna, der med tiden går fra det pinlige til det professionelle, samtidig med at hun også skal håndtere en voksende forelskelse.

En efterfølgende manga med titlen Koe de Oshigoto!! gik i Futabashas magasin Monthly Action fra 24. maj 2021 til 24. november 2021. Der er udgivet to bind med den pr. juni 2021.

Bind

Anime 
En anime i to afsnit med titlen  blev produceret af Studio Gokumi som dere første værk. Den blev instrueret af Naoto Hosoda, med manuskript af Masashi Suzuki og figurdesign af Satoru Kiyomaru. De to sidstnævnte lagde mangaen til grund for deres arbejde men kom også med egne ideer. Derudover ledede Satoru Kiyomaru også animationen, mens Hiroki Matsumoto stod for den kunstneriske ledelse.

Det første afsnit blev udgivet på blu-ray og dvd 17. november 2010. Det omfatter i hovedsagen handlingen fra de seks kapitler i det første mangabind men med nogle forenklinger. Nogle uddybende scener er således undladt eller lettere modificeret, mens enkelte ellers tilbagevende bifigurer er undladt.

Det andet afsnit skulle egentlig være udkommet 16. marts 2011 men blev af flere årsager udskudt ad to omgange til 11. maj 2011. Denne gang var det dog ikke Naoto Hosoda, der stod for instruktionen, men Takafumi Hoshikawa.

I 2013 fik Media Blasters licens til at udgive animeen på dvd med engelske undertekster i Nordamerika, en dvd der udkom 10. december 2013.

Stemmer 
 MAKO - Kanna Aoyagi
 Akeno Watanabe - Yayoi Aoyagi
 Ayano Ishikawa - Fumika Warasono
 Susumu Chiba - Nagatoshi Hioki
 Juri Nagatsuma - Hazuki Nouge
 Maina Shimagata - Kotori Makino
 Shinya Takahashi - Ryuuichi Funaki
 Takahiro Mizushima - Yukihira Yokoyama

Afsnit

Musik 
Introsangen til animeen er Koi no Mahou (恋の魔法) skrevet af Funta3, arrangeret af Funta7 og sunget af dubberne MAKO og Ayano Oshikawa. Slutsangen er  sunget af MAKO, Juri Nagatsuma og Maina Shimagata.

Noter

Eksterne henvisninger 
 Officiel hjemmeside for animeserien